Spar Nord og Nord Energi er med, når Fortuna Hjørring spiller med i den fornemmeste europæiske fodboldturnering.

Onsdag tager Fortuna Hjørring mod italienske UPC Tavagnacco i kvindernes Champions League. Ved den lejlighed får klubbens to nye sponsorere Spar Nord og Nord Energi debut. Nord Energi kommer til at være på Fortuna-spillernes Champions League-trøjer, og energiselskabet håber, at de med den nye samarbejdsaftale kan øge kendskabet til deres produkt og forretning. Fortuna Hjørring roser i forbindelse med offentliggørelsen af det nye samarbejde Spar Nord for deres arbejde i forbindelse med udviklingen af byen. - Jeg glæder mig til samarbejdet - både frem til Champions League kampene, men også i vores arbejde fremadrettet, vi arbejder hele tiden på at have det rigtige opsæt, så vi kan holde på vores talentfulde trup, både på og udenfor banen. Med den udvikling vi er i nu er vi sikker på vi snart får nye titler til Hjørring, siger Fortuna Hjørring kommerciel leder, Kim Grøn Hansen. Han kalder det desuden den nye aftale en win-win for alle parter.